สนามมวยราชดำเนิน

สนามมวยราชดำเนิน หรือ เวทีมวยราชดำเนิน (Rajadamnern Stadium) เวทีมวยระดับมาตรฐานหนึ่งในสองแห่งของประเทศไทย (อีกแห่งหนึ่งคือสนามมวยเวทีลุมพินี) ก่อตั้งขึ้นโดยดำริของจอมพล ป. พิบูลสงคราม เมื่อครั้งดำรงตำแหน่งนายกรัฐมนตรี โดยให้สำนักงานทรัพย์สินพระมหากษัตริย์ เป็นผู้ดำเนินการก่อสร้างขึ้น โดยเริ่มก่อสร้างตั้งแต่ก่อนสงครามโลกครั้งที่สอง มาเสร็จสิ้นหลังสงครามสงบแล้ว ในปี พ.ศ. 2488 โดยสนามมวยราชดำเนินได้เริ่มการแข่งขันครั้งแรก ในวันที่ 23 ธันวาคม พ.ศ. 2488 โดยในระยะแรกยังไม่มีหลังคามุง
สนามมวยราชดำเนิน นับเป็นเวทีมวยระดับมาตรฐานแห่งแรกของประเทศไทย ได้ถูกยอมรับว่ามีทำเลที่ตั้งและสถาปัตยกรรมสวยงามแห่งหนึ่งของโลก มีนักมวยทั้งนักมวยไทย นักมวยสากล จำนวนมากขึ้นชกที่นี่ โดยนักมวยสากลหลายคนที่ก่อนและได้เป็นแชมป์โลกแล้วที่ทำการขึ้นชกที่นี่ ได้แก่ โผน กิ่งเพชร, ชาติชาย เชี่ยวน้อย, เวนิส บ.ข.ส., พเยาว์ พูนธรัตน์, เขาทราย แกแล็คซี่, รัตนพล ส.วรพิน, ชนะ ป.เปาอินทร์ เป็นต้น
ปัจจุบัน สนามมวยราชดำเนินได้ติดตั้งเครื่องปรับอากาศจึงได้ชื่อเรียกเล่น ๆ จากแฟนมวยว่า "วิกแอร์" และปรับปรุงสภาพใหม่ ในการดูแลของบริษัท เวทีราชดำเนิน จำกัด โดยเช่าช่วงต่อจากสำนักงานทรัพย์สินพระมหากษัตริย์ มีนายเฉลิมพงษ์ เชี่ยวสกุล เป็นนายสนาม โดยมีการจัดการแข่งขันชิงแชมป์ของเวทีทั้งมวยไทยและมวยสากล ตั้งแต่รุ่นมินิฟลายเวต (105 ปอนด์) จนถึงรุ่นมิดเดิลเวต (160 ปอนด์) โดยผู้ที่ได้แชมป์ของสนามมวยราชดำเนินนี้ก็เหมือนกับได้แชมป์ประเทศไทย
สนามมวยราชดำเนิน จัดให้มีการชกทุกวันจันทร์, พุธ และพฤหัสบดี เวลา 18.00-21.00 น. วันอาทิตย์ เวลา 17.00-21.00 น. เว้นวันสำคัญทางศาสนา

**ข้อมูลในการแข่งขัน ==   
พ.ศ. 2563- วันอาทิตย์ที่ 15 มีนาคม ถึงวันจันทร์ที่ 13 กรกฎาคม พ.ศ. 2563 งดการแข่งขันโดยผลพวงจากสนามมวยเวทีลุมพินีเป็นแหล่งซูเปอร์สเปรดเดอร์ของโรคติดเชื้อไวรัสโคโรนา 2019 (COVID-19) ในประเทศไทย จากการแข่งขันศึกลุมพินีแชมเปียนเกียรติเพชรเมื่อวันที่ 6 มีนาคม พ.ศ. 2563- เริ่มการแข่งขันตั้งแต่วันพุธที่ 15 กรกฎาคม 2563 เป็นต้นไป ทุกวันพุธและวันพฤหัสบดี เวลา 19.00-22. 00 น. ส่วนวันอาทิตย์และวันจันทร์ งดการแข่งขันชั่วคราวจนกว่าสถานการณ์จะกลับเข้าสู่ภาวะปกติ โดยเป็นการแข่งขันระบบปิด, ผู้ชมงดเข้าชมในสนาม, เข้าได้เฉพาะผู้ที่มีส่วนเกี่ยวข้องเท่านั้น เพื่อป้องกันการแพร่ระบาดของโรคติดเชื้อไวรัสโคโรนา 2019 (COVID-19) ในประเทศไทย ตามมติของ กระทรวงการท่องเที่ยวและกีฬา และ ศูนย์บริหารสถานการณ์การแพร่ระบาดของโรคติดเชื้อไวรัสโคโรนา 2019 (โควิด-19)  หรือ ศบค. 

**รายการมวยที่ถ่ายทอดสด**
ปัจจุบัน
*ศึกมวยไทยพลังใหม่ ทุกวันพุธ เวลา18.00-20.00น.ทางช่องทรูโฟร์ยู (3 มกราคม 2567–ปัจจุบัน)- ศึกเพชรยินดี ทุกวันพฤหัสบดี เวลา 18.00–20.00 น. ทางช่องทรูโฟร์ยู (3 กุมภาพันธ์ 2565–ปัจจุบัน)- ศึกมวยไทยราชดำเนิน ทุกวันเสาร์ เวลา 21.15–23.15 น. ทางเวิร์คพอยท์ทีวี และดะโซน (22 กรกฎาคม พ.ศ. 2565–ปัจจุบัน)- ศึกท่อน้ำไทย เกียรติเพชร ทีเคโอ ทุกวันอาทิตย์ เวลา 18.00–20.00 น. ทางช่อง ททบ.5 (3 ธันวาคม 2566–ปัจจุบัน)
อดีต- ศึกอมรินทร์ซูเปอร์ไฟต์ช้างมวยไทยเกียรติเพชร ทุกวันอาทิตย์ เวลา 17.00-19.00 น. ทางช่อง อมรินทร์ทีวี (เริ่มวันอาทิตย์ที่ 28 พฤศจิกายน 2564 - 25 ธันวาคม 2565) (ย้ายเวทีไปยัง เวทีมวยเวิลด์สยาม ตะวันนา บางกะปิ)- ศึกราชดำเนิน สเตเดี้ยม ไลฟ์ ทุกวันพุธและวันพฤหัสบดี เวลา 19.00-22.00 น. ทางช่อง Fanpag:Rajadamnern, Youtube:Rajadamnern Channel, มวยสด.com, กลุ่มพลังใหม่.com (เริ่มวันพุธที่ 15 กรกฎาคม 2563) (พิธีกรรายการ พลอยมณี ซีอุสมวยไทย (พิมพ์ สิทธิจันทร์ดา), โชคธนพัฒน์ พัฒนภัคดี (อู๋ ราชดำเนิน), เชื้อชาย นิลกาญจน์ (นก ปัตตานี), ประสิทธิ์ ดิษฐ์อำไพ (แจ็ค ธรรมราช)) (เป็นการแข่งขันระบบปิด, ผู้ชมงดเข้าชมในสนาม, เข้าได้เฉพาะผู้ที่มีส่วนเกี่ยวข้องเท่านั้น เพื่อป้องกันการแพร่ระบาดของโรคติดเชื้อไวรัสโคโรนา 2019 (COVID-19) ในประเทศไทย ตามมติของ ศูนย์บริหารสถานการณ์การแพร่ระบาดของโรคติดเชื้อไวรัสโคโรนา 2019 (โควิด-19)  หรือ ศบค.)  - ศึกอัศวินดำ   ไตเติ้ล ศึกอัศวินดำก่อเกียรติ (2552-2554)   อัศวินดำ - วงคาราบาว (Official Audio) (2547-2554) ทุกวันพฤหัสบดี เวลา 22.00 น. - 24.00 น. ทางช่อง 9 (สนามมวยราชดำเนิน 4 เมษายน พ.ศ. 2534 - 26 ธันวาคม พ.ศ. 2540) ย้ายไปเวทีมวยอิมพีเรียลลาดพร้าว (5 มกราคม พ.ศ. 2541-26 กรกฎาคม พ.ศ. 2558) ทางช่อง 9 ทุกวันอาทิตย์ เวลา 12.00 น. - 13.30 น. และย้ายไปอยู่ช่องสปริงนิวส์ ทุกวันอาทิตย์ เวลา 11.00 น. - 13.00 น. ณ เวทีมวยอิมพีเรียลลาดพร้าว (20 กันยายน - 20 ธันวาคม พ.ศ. 2558) (ยุติการออกอากาศแล้ว)-  ศึกพลังหนุ่ม  ตั้งแต่มีนาคม 2537 ทุกคืนวันพุธถ่ายทอดทางช่อง 7 เวลา 18.00-20.00 น. ถึงปี2540 และตั้งแต่ 2540-2552 ว่า ศึกพลังหนุ่ม ราชดำเนิน จนถึงวันพุธที่ 21 มกราคม 2552 (เป็นรายการนัดใหญ่กลางสัปดาห์รองจากมวยไทย7สี วันอาทิตย์)- ศึกวันทรงชัย ไอทีวี ทุกวันพฤหัสบดี เวลา 16.00 น. - 18.00 น. ทางช่อง ITV (พ.ศ. 2546 - พ.ศ. 2546) (ยุติการออกอากาศแล้ว)- ศึกราชดำเนิน ซูเปอร์ไฟท์ ทุกวันอาทิตย์ เวลา 18.20 น. - 20.20 น. เดิมเวลา 15.00 น. - 17.00 น. ทางช่องพีพีทีวี (เริ่มวันอาทิตย์ที่ 9 พฤศจิกายน พ.ศ. 2557 - 29 มกราคม พ.ศ. 2560) (ยุติการออกอากาศแล้ว)- ศึกเงินล้าน เวทีราชดำเนิน ทุกวันพฤหัสบดีแรกของเดือน เวลา 18.20 - 19.45 น. ทางช่องวัน 31 (เริ่มวันพฤหัสบดีที่ 2 กุมภาพันธ์, 2 มีนาคม, 6 เมษายน พ.ศ. 2560) (ยุติการออกอากาศแล้ว)- ศึกมวยไทยราชดำเนิน ทุกวันพฤหัสบดีเวลา 20.30 น. - 22.30 น. ทางช่อง 3 เอสดี (เริ่มวันพฤหัสบดีที่ 7 มิถุนายน พ.ศ. 2561 - 13 มิถุนายน พ.ศ. 2562) (ยุติการออกอากาศแล้ว)

**แชมป์ปัจจุบัน**

**อ้างอิง**

**แหล่งข้อมูลอื่น**
  เฟซบุ๊กสนามมวยราชดำเนิน
ราชดำเนิน, มวย
หมวดหมู่:ก่อตั้งในจังหวัดพระนครในปี พ.ศ. 2488
หมวดหมู่:สิ่งก่อสร้างในเขตป้อมปราบศัตรูพ่าย
ราชดำเนิน, มวย
ราชดำเนิน
หมวดหมู่:องค์กรมวยไทย
หมวดหมู่:คิกบ็อกซิงในประเทศไทย